
Comisia pentru muncă şi protecţie socială



Nr. 27/280/14 noiembrie 2002

R A P O R T

asupra proiectului de Lege pentru modificarea Ordonanţei de urgenţă a Guvernului nr.102/1999 privind protecţia specială şi încadrarea în muncă a persoanelor cu handicap


În conformitate cu prevederile art.89 şi 107 din Regulamentul Camerei Deputaţilor, Comisia pentru muncă şi protecţie socială a fost sesizată pentru dezbatere pe fond cu proiectul de Lege pentru modificarea Ordonanţei de urgenţă a Guvernului nr.102/1999 privind protecţia specială şi încadrarea în muncă a persoanelor cu handicap, trimis cu adresa nr. 562 din 5 noiembrie 2002.


La întocmirea prezentului raport, Comisia a avut în vedere avizele primite de la Consiliul Legislativ şi Consiliul Economic şi Social.

Comisia a fost investită cu dezbaterea şi avizarea proiectului de lege mai sus menţionat în procedură de urgenţă.

Proiectul de lege are ca obiect de reglementare extinderea dreptului la alocaţia lunară de hrană şi pentru copiii infectaţi cu virusul HIV, pentru instituirea egalităţii de tratament cu cei bolnavi de SIDA, precum şi modificarea corespunzătoare a surselor de finanţare a noilor drepturi acordate atât copiilor cât şi adulţilor cu handicap întrucât în O.U.G. nr.102/1999 aprobată cu modificări prin Legea nr.519/29 iulie 2002 ele nu au fost indicate.

Comisia propune plenului aprobarea proiectului de lege întrucât se impune modificarea corespunzătoare a prevederilor O.U.G. nr.102/1999.

Proiectul de lege face parte din categoria legilor organice, conform prevederilor constituţionale.

La lucrările comisiei au fost prezenţi 19 deputaţi, din totalul de 20 membri ai comisiei.

În urma dezbaterii proiectului de lege în şedinţa extraordinară din data de 12 noiembrie 2002, Comisia propune admiterea fără modificări a acestuia, cu o abţinere.

